এ পর্যন্ত নির্বাচনী মাঠে সুনামগঞ্জ-৩ আসনে সম্ভাব্য এমপি প্রার্থী হিসেবে যাদের নাম শোনা যাচ্ছে তারা হলেন, আ’লীগের বর্তমান অর্থ ও পরিকল্পনা প্রতিমন্ত্রী এমএ মান্নান, সাবেক পররাষ্ট্রমন্ত্রী প্রয়াত জাতীয় নেতা আলহাজ¦ আবদুস সামাদ আজাদের পুত্র কেন্দ্রীয় আ’লীগ নেতা আজিজুস সামাদ আজাদ ডন ও যুক্তরাজ্য আ’লীগের সাধারণ সম্পাদক সৈয়দ সাজিদুর রহমান ফারুক। বিএনপির জমিয়ত নেতা সাবেক এমপি এডভোকেট মাওলানা শাহীনুর পাশা চৌধুরী, কেন্দ্রীয় মুক্তিযোদ্ধা দলের সিনিয়র সহ-সভাপতি এমএ মালেক খান, সুনামগঞ্জ জেলা বিএনপির সাবেক সহ-সভাপতি শিক্ষাবিদ লে. কর্ণেল অব. সৈয়দ আলী আহমদ ও যুক্তরাজ্য বিএনপির সাধারণ সম্পাদক কয়ছর এম আহমদ। জাতীয় পার্টি থেকে লন্ডন জাতীয় পার্টির সাধারণ সম্পাদক শাহ শাহীদুর রাহমান। এর মধ্যে কোন দলের কে হচ্ছেন দলের কান্ডারি। কে পাবেন সোনার হরিণ খ্যাত দলীয় মনোনয়ন। তা দেখার অধীর আগ্রহ নিয়ে অপেক্ষা করছেন দলীয় নেতাকর্মী ও স্থানীয় জনতা। এরপর শুরু ভোটযুদ্ধ।